**สรุปข้อมูลโครงการตลาดประชารัฐ จังหวัดอ่างทอง**

**1. ความเป็นมา**

1.1 คณะรัฐมนตรีมีมติเมื่อวันที่ 17 ตุลาคม 2560 เห็นชอบในหลักการให้ดำเนินโครงการตลาดประชารัฐ ภายใต้ความร่วมมือระหว่างกระทรวงมหาดไทย กระทรวงพาณิชย์ กระทรวงเกษตร และสหกรณ์ กระทรวงการคลัง กระทรวงอุตสาหกรรม กระทรวงคมนาคม กระทรวงวัฒนธรรม กระทรวงสาธารณสุข ธนาคารเพื่อการเกษตรและสหกรณ์การเกษตร บริษัท ประชารัฐ รักสามัคคีวิสาหกิจเพื่อสังคม (ประเทศไทย) จำกัด และบริษัท ประชารัฐรักสามัคคีจังหวัด (วิสาหกิจเพื่อสังคม) จำกัด โดยบูรณาการตลาดประชารัฐทั้ง 9 ประเภท เพื่อพัฒนาพื้นที่ตลาดใหม่ ขยายพื้นที่การตลาดเดิม และ/หรือเพิ่มวันทำการเพื่อให้ผู้ประกอบการรายใหม่ได้มีโอกาสค้าขายต่อไป ส่งเสริมให้เกษตรกร ผู้มีรายได้น้อย และผู้ประกอบการที่ได้รับความเดือดร้อนจากการไม่มีสถานที่ค้าขายให้มีพื้นที่ค้าขาย

1.2 ในพื้นที่จังหวัดอ่างทองมีการดำเนินโครงการตลาดประชารัฐ รวม 8 ประเภท ได้แก่

1.2.1 ตลาด Green Market ดำเนินการโดย องค์การตลาด

1.2.2 ตลาดคนไทยยิ้มได้ ดำเนินการโดย สำนักงานพัฒนาชุมชนจังหวัดอ่างทอง

1.2.3 ตลาดท้องถิ่นสุขใจ ดำเนินการโดย สำนักงานส่งเสริมการปกครองท้องถิ่น

จังหวัดอ่างทอง

1.2.4 ตลาดของดีจังหวัด ดำเนินการโดย บริษัทประชารัฐรักสามัคคี

จังหวัดอ่างทอง

1.2.5 ตลาด Modern Trade ดำเนินการโดย สำนักงานพาณิชย์จังหวัดอ่างทอง

1.2.6 ตลาดของดีวิถีชุมชน ธ.ก.ส. ดำเนินการโดย สำนักงานธนาคารเพื่อการเกษตร

และสหกรณ์การเกษตรจังหวัดอ่างทอง

1.2.7 ตลาดต้องชม ดำเนินการโดย สำนักงานพาณิชย์จังหวัดอ่างทอง

1.2.8 ตลาดวัฒนธรรมฯ ดำเนินการโดย สำนักงานวัฒนธรรมจังหวัดอ่างทอง

**2. การเตรียมความพร้อม (การแต่งตั้งคณะกรรมการ/การจัดทำข้อมูลตลาดและการประชาสัมพันธ์)**

เพื่อให้การดำเนินโครงการตลาดประชารัฐ เป็นไปด้วยความเรียบร้อย จังหวัดอ่างทองจึงได้มีคำสั่งแต่งตั้งคณะกรรมการ อนุกรรมการและคณะทำงาน เพื่อขับเคลื่อนการดำเนินโครงการตลาดประชารัฐ ดังนี้

2.1 แต่งตั้งคณะกรรมการขับเคลื่อนการดำเนินงานโครงการตลาดประชารัฐ ประจำจังหวัดอ่างทอง โดยมีผู้ว่าราชการจังหวัดอ่างทองเป็นประธาน และคณะกรรมการประกอบด้วย ส่วนราชการ และภาคเอกชน หัวหน้าสำนักงานจังหวัดอ่างทองและพัฒนาการจังหวัดอ่างทอง เป็นเลขานุการฯ ร่วม ให้มีอำนาจหน้าที่กำหนดแนวทางและบูรณาการความร่วมมือระหว่างหน่วยงาน ที่เกี่ยวข้องในพื้นที่ เพื่อขับเคลื่อนการดำเนินการโครงการตลาดประชารัฐให้เป็นไปตามเป้าหมาย ที่คณะรัฐมนตรีกำหนด

2.2 แต่งตั้งคณะอนุกรรมการขับเคลื่อนการดำเนินงานโครงการตลาดประชารัฐ ประจำอำเภอ โดยมีนายอำเภอเป็นประธาน และมีผู้ทรงคุณวุฒิหรือผู้เชี่ยวชาญด้านเศรษฐกิจในพื้นที่ ร่วมเป็นอนุกรรมการ เพื่อขับเคลื่อนการดำเนินโครงการตลาดประชารัฐในระดับอำเภอ

/2.3แต่งตั้ง...

-2-

2.3 แต่งตั้งคณะทำงานจัดสรรพื้นที่ตลาดตามโครงการตลาดประชารัฐ จังหวัดอ่างทอง โดยมีรองผู้ว่าราชการจังหวัดอ่างทอง (ด้านเศรษฐกิจ และด้านการบริหาร) เป็นประธาน และมี ส่วนราชการ/หน่วยงานที่กำกับดูแลตลาดประชารัฐแต่ละประเภท เป็นคณะทำงานให้มีอำนาจหน้าที่พิจารณากำหนดแนวทางการจัดสรรพื้นที่ให้แก่ผู้ประกอบการที่ลงทะเบียนกับศูนย์ดำรงธรรมจังหวัด/อำเภอ ได้มีพื้นที่ค้าขายในตลาดประชารัฐแต่ละประเภทตามที่ได้ลงทะเบียนไว้

2.4 แต่งตั้งคณะอนุกรรมการตรวจตลาดสะอาด ตลาดปลอดภัยตามโครงการตลาดประชารัฐ จังหวัดอ่างทอง โดยมีรองผู้ว่าราชการจังหวัดเป็นประธาน และมีนายแพทย์สาธารณสุขจังหวัดเป็นเลขานุการฯ ทำหน้าที่ตรวจสอบตลาดให้ได้มาตรฐานความสะอาด ปลอดภัย

**3. การรับลงทะเบียนผู้ประกอบการ**

ศูนย์ดำรงธรรมจังหวัดอ่างทองและศูนย์ดำรงธรรมอำเภอทุกแห่งได้รับลงทะเบียนผู้ประกอบการ ระหว่างวันที่ 10 – 30 พฤศจิกายน 2560 รวมจำนวนทั้งสิ้น 622 ราย

**4. การจัดสรรพื้นที่ให้กับผู้ประกอบการที่ลงทะเบียน**

หลังทำการปิดรับลงทะเบียนรับคำขอผู้ประกอบการในเวลา 16.30 น. ของวันที่ 30 พฤศจิกายน 2560 ปรากฏว่ามียอดผู้ลงทะเบียนสะสม ตั้งแต่วันที่ 10 – 30 พฤศจิกายน 2560 รวมจำนวน 622 ราย และสามารถพิจารณาจัดสรรพื้นที่ตลาดให้กับผู้ประกอบการ สรุปได้ดังนี้

จำนวนผู้ลงทะเบียน ตั้งแต่วันที่ 10 – 30 พฤศจิกายน 2560 รวมจำนวนทั้งสิ้น 622 ราย จังหวัดจัดสรรพื้นที่ตลาดให้แก่ผู้ประกอบการโดยพิจารณาจัดสรรความต้องการในลำดับที่ 1 ให้กับผู้ประกอบการแล้ว จำนวน 604 ราย (มีผู้สละสิทธิ์ จำนวน 6 ราย และจัดส่งให้องค์การตลาดพิจารณา จำนวน 12 ราย)

**5. การจัดอบรมผู้ประกอบการ**

จังหวัดอ่างทองได้จัดอบรมผู้ประกอบการ (รายใหม่) รวม 405 ราย เพื่อให้ความรู้ด้านการค้าขาย กฎกติกาของตลาดประชารัฐแต่ละประเภท โดยจัดการอบรมในพื้นที่อำเภอแต่ละอำเภอ เรียบร้อยแล้ว

**6. ยอดการจำหน่ายสินค้า**

จังหวัดอ่างทองได้ดำเนินการเปิดตลาดประชารัฐครั้งแรก ในวันที่ 5 ธันวาคม 2560 มีผู้เข้าร่วมงานซื้อสินค้า จำนวน 3,590 ราย และมียอดการจำหน่ายสินค้า ดังนี้

(1) ระหว่างวันที่ 5 – 13 ธันวาคม 2560 รายได้จากการประกอบการ รวมจำนวน 1,027,749 บาท

(2) ระหว่างวันที่ 14 – 22 ธันวาคม 2560 รายได้จากการประกอบการ รวมจำนวน 398,800 บาท

**(3) เมื่อรวมรายได้จากการประกอบการจำหน่ายสินค้า ระหว่างวันที่ 5 – 22 ธันวาคม 2560 รวมทั้งสิ้น 1,426,549 บาท**